Γεγονότα Ιανουαρίου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2022, συνοδευόμενα από τις πηγές μέσω των οποίων μεταδόθηκαν. 

## 1 Ιανουαρίου
**Πόλεμος και επιθέσεις**
* Σώζεται από δολοφονική απόπειρα εναντίον του σε ναό της Γκονάιβες ο πρωθυπουργός της Αϊτής Αριέλ Ανρί. Οι ένοπλοι επεχείρησαν να σκοτώσουν τον πρωθυπουργό στη διάρκεια των εορτασμών για την επέτειο ανεξαρτησίας της χώρας. (BBC)

**Καταστροφές και δυστυχήματα**
* Στη διάρκεια πανικού σε ναό Ινδουιστών στο υπό ινδική διοίκηση Κασμίρ, σκοτώνονται 12 άτομα και τραυματίζονται άλλα 13. Ο πανικός προήλθε από τη βιασύνη των ατόμων να μαζευτούν για να εορτάσουν την Πρωτοχρονιά. (Al Jazeera English) (''The Times of India'')

**Υγεία και περιβάλλον**
* Πανδημία COVID-19
** Η Γαλλία γίνεται η 6η χώρα του κόσμου που υπερβαίνει τα 10 εκατομμύρια κρούσματα COVID-19. (Reuters)
* Η Γαλλία απαγορεύει επίσημα τη χρήση πλαστικής συσκευασίας για τα μεγάλα λαχανικά και φρούτα, όπως αγγούρια, καρότα και μπανάνες. Εξαιρούνται από την απαγόρευση τα κομμένα ή επεξεργασμένα φρούτα και τα πακέτα που είναι μεγαλύτερα από 1,5 κιλό. Η Ισπανία σχεδιάζει να εφαρμόσει παρόμοια νομοθεσία το 2023. (''The Guardian'')
*Το Ισραήλ αναφέρει το πρώτο κρούσμα στον κόσμο της "florona", η οποία πιστεύεται ότι αποτελεί μια διπλή λοίμωξη από COVID-19 και γρίπη, σε μία ανεμβολίαστη έγκυο γυναίκα. (''Hindustan Times'')

**Νόμος και έγκλημα**
* Στην Αυστρία νομιμοποιείται η υποβοηθούμενη αυτοκτονία για άτομα ηλικίας άνω των 18 που είναι ετοιμοθάνατα ή υποφέρουν από μόνιμη ασθένεια που μπορεί να οδηγήσει στο θάνατό τους. (BBC News)

**Διεθνείς σχέσεις**
* Η Περιφερειακή Συνολική Οικονομική Συνεργασία, η μεγαλύτερη ζώνη ελεύθερων συναλλαγών στον κόσμο, τίθεται σε ισχύ για την Αυστραλία, το Βιετνάμ, την Ιαπωνία, την Καμπότζη, την Κίνα, το Λάος, το Μπρουνέι, τη Νέα Ζηλανδία, τη Σιγκαπούρη και την Ταϊλάνδη.''(South China Morning Post)''

## 2 Ιανουαρίου
**Καταστροφές και δυστυχήματα**
* Φωτιά ξεσπά στο κτίριο του νοτιοαφρικανικού κοινοβουλίου στο Κέιπ Τάουν. Ένας άντρας συλλαμβάνεται ως ύποπτος για εμπρησμό. (France 24) 

**Διεθνείς σχέσεις**
* Ένας πολίτης από τη Νότια Κορέα διασχίζει την υψηλά φυλασσόμενη Αποστρατιωτικοποιημένη Ζώνη της Κορέας, σε μία σπάνια περίπτωση αυτομόλησης από τη Νότια στη Βόρεια Κορέα. (BBC News)

**Πολιτική και εκλογές**
* Ο μεταβατικός πρωθυπουργός του Σουδάν Αμπντάλα Χάμντοκ παραιτείται σε απάντηση στην εκτέλεση τριών αντικυβερνητικών διαδηλωτών από τις δυνάμεις ασφαλείας στην πόλη Ομντουρμάν νωρίτερα την ίδια ημέρα. (CNN)

## 3 Ιανουαρίου
**Υγεία και περιβάλλον**
*Πανδημία COVID-19
**Η Ινδία ξεκινά τη μεγαλύτερη εκστρατεία στον κόσμο για εμβολιασμό κατά της COVID-19 με στόχο τα παιδιά ηλικίας από 15 έως 18 ετών με τη χρήση του παραχθέντος στην Ινδία Covaxin που παρασκευάστηκε από την Bharat Biotech. (''Hindustan Times'')
**Η Νότια Κορέα αναφέρει τους πρώτους επιβεβαιωμένους θανάτους που σχετίζονται με την παραλλαγή Όμικρον. Πρόκειται για δύο ηλικιωμένους που απεβίωσαν την περασμένη εβδομάδα. (Yonhap News Agency)
**Ο Οργανισμός Τροφίμων και Φαρμάκων εγκρίνει τη χορήγηση της αναμνηστικής δόσης του εμβολίου της Pfizer-BioNTech κατά της COVID-19 για πρώτη φορά στον κόσμο για παιδιά ηλικίας από 12 έως 15 ετών. (ABC News)

## 4 Ιανουαρίου
**Τέχνες και πολιτισμός**
*Το Ρίο ντε Τζανέιρο ακυρώνει την παγκοσμίου φήμης παρέλαση καρναβαλιού, η οποία είχε προγραμματιστεί να διεξαχθεί από τις 25 Φεβρουαρίου έως την 1η Μαρτίου, εν μέσω των αυξανόμενων κρουσμάτων COVID-19 και την εμφάνιση της παραλλαγής Όμικρον. (Radio France Internationale)

**Καταστροφές και δυστυχήματα**
*Οκτώ άνθρωποι σκοτώνονται, άλλοι 14 τραυματίζονται και δύο αγνοούνται κατά τη διάρκεια πλημμυρών στο νότιο Ιράν, κυρίως στην επαρχία Φαρς. (Al Jazeera)
*Συνεχίζεται η αναζήτηση για 14 ανθρώπους που αγνοούνται στη θάλασσα στα Νησιά Σολομώντα, αφού το σκάφος τους δεν κατάφερε να φτάσει στις Νήσους Σόρτλαντ. Οι προσπάθειες διεκόπησαν χθες λόγω κακοκαιρίας. (RNZ)

**Υγεία και περιβάλλον**
*Πανδημία COVID-19
**Η Κύπρος αναφέρει ρεκόρ 5.457 νέων κρουσμάτων COVID-19 τις τελευταίες 24 ώρες, ανεβάζοντας έτσι το σύνολο των επιβεβαιωμένων κρουσμάτων σε εθνικό επίπεδο σε 183.178. (''Cyprus Mail'') 
**Η Ελλάδα αναφέρει ρεκόρ με 50.126 νέα κρούσματα COVID-19 τις τελευταίες 24 ώρες, ανεβάζοντας έτσι το σύνολο των επιβεβαιωμένων κρουσμάτων σε εθνικό επίπεδο σε 1.344.923. (''Ekathimerini'')
**Το Μαρόκο αναφέρει τον πρώτο επιβεβαιωμένο θάνατο που σχετίζεται με την παραλλαγή Όμικρον σε μια ηλικιωμένη γυναίκα που δεν είχε λάβει την αναμνηστική δόση του εμβολίου για την COVID-19. (Morocco World News)
**Το Μεξικό ξεπερνά τα τέσσερα εκατομμύρια κρούσματα COVID-19. (Ίδρυμα Thomson Reuters) 

**Πολιτική και εκλογές**
*Καζακική αναταραχή 2022
**Ο πρόεδρος του Καζακστάν Κασίμ-Τζομάρτ Τοκάγιεφ επιβάλλει κατάσταση έκτακτης ανάγκης διάρκειας δύο εβδομάδων στο Αλμάτι, τη μεγαλύτερη πόλη της χώρας, και στην περιοχή Μανγκιστάου λόγω των βίαιων διαδηλώσεων που σημειώνονται στην περιοχή εξαιτίας της αύξησης στην τιμή του υγραερίου. ("The Guardian")

## 5 Ιανουαρίου
**Πόλεμος και επιθέσεις**
*Καζακική αναταραχή 2022
**Το Καζακστάν κηρύσσεται σε κατάσταση έκτακτης ανάγκης. (Sky News)
**Σε συγκρούσεις μεταξύ διαδηλωτών και δυνάμεων ασφαλείας σκοτώνονται 8 αστυνομικοί και άλλοι 317 τραυματίζονται. Δεν γίνονται γνωστές οι απώλειες μεταξύ των διαδηλωτών. (Reuters)
**Η κυβέρνηση του Καζακστάν παραιτείται έπειτα από τις διαδηλώσεις και υπηρεσιακός πρωθυπουργός αναλαμβάνει ο Αλιχάν Σμαΐλοφ. Επίσης, ο πρόεδρος Κασίμ-Τζομάρτ Τοκάγιεφ ανακοινώνει την επαναφορά της τιμής του υγραερίου σε κανονικά επίπεδα. (Deutsche Welle)
**Ο πρόεδρος Τοκάγιεφ απολύει τον μέντορά του και πρώην πρόεδρο της χώρας, τον επικεφαλής του Συμβουλίου Ασφαλείας, Νουρσουλτάν Ναζαρμπάγιεφ. Οι διαδηλωτές καταλαμβάνουν το διεθνές αεροδρόμιο της Αλμάτι. (Reuters)
**Για "συμμορίες τρομοκρατών" κάνει λόγο ο πρόεδρος Τοκάγιεφ και ζητά τη στρατιωτική υποστήριξη του CSTO. (Trend)

**Τέχνες και πολιτισμός**
*79η απονομή Χρυσών Σφαιρών
**Ανακοινώνεται ότι η επικείμενη απονομή των Χρυσών Σφαιρών θα διεξαχθεί χωρίς κοινό ή προσωπικότητες λόγω ανησυχιών για τη διασπορά της COVID-19. (''Vanity Fair'')
*64η απονομή βραβείων Γκράμι
**Τα βραβεία Γκράμι αναβάλλονται λόγω της ανησυχίας για την παραλλαγή Όμικρον. (CNBC)

**Καταστροφές και δυστυχήματα**
*Δώδεκα άνθρωποι σκοτώνονται και άλλοι δύο τραυματίζονται σε πυρκαγιά σε τριώροφο κτήριο στη γειτονιά Φέρμαουντ της Φιλαδέλφεια στην πολιτεία Πενσυλβάνια των ΗΠΑ. (ABC News)
*Δεκατέσσερα άτομα σκοτώνονται και άλλα τρία τραυματίζονται από κατολίσθηση σε υπό κατασκευή εργοτάξιο στην Μπίζιε της Γκουιζού, στην Κίνα. (Al Jazeera)

**Υγεία και περιβάλλον**
*Πανδημία COVID-19
**H Ιταλία αναφέρει ρεκόρ για δεύτερη συνεχόμενη ημέρα με 189.109 νέα κρούσματα COVID-19, ανεβάζοντας έτσι το σύνολο των επιβεβαιωμένων κρουσμάτων σε εθνικό επίπεδο σε 6.566.947. (ansa.it)
***Η κυβέρνηση του Μάριο Ντράγκι υπογράφει διάταγμα που καθιστά υποχρεωτικό τον εμβολιασμό κατά της COVID-19 για άτομα ηλικίας άνω των 50 ετών και επίσης ορίζει ότι οι εργαζόμενοι του δημόσιου και του ιδιωτικού τομέα αυτής της ηλικιακής ομάδας πρέπει να προσκομίσουν αποδεικτικά εμβολιασμού ή ανάρρωσης ειδάλλως είναι αντιμέτωποι με πρόστιμα μεταξύ 600 και 1.500 ευρώ από τις 15 Φεβρουαρίου. (''The Guardian'')
**Η Γαλλία αναφέρει ρεκόρ για δεύτερη συνεχόμενη ημέρα με 332.252 νέα περιστατικά COVID-19, που είναι επίσης το υψηλότερο ημερήσιο σύνολο που έχει καταγραφεί σε οποιοδήποτε ευρωπαϊκό κράτος από την αρχή της πανδημίας. (France 24)

**Διεθνείς σχέσεις**
*Η λιθουανική κυβέρνηση ανακοινώνει ότι δεν θα παρατείνει την κατάσταση έκτακτης ανάγκης στα σύνορα με τη Λευκορωσία. (Reuters)

## 6 Ιανουαρίου
**Πόλεμος και επιθέσεις**
*Καζακική αναταραχή 2022
**Δεκάδες αντικυβερνητικών διαδηλωτών σκοτώνονται στη διάρκεια στρατιωτικής επιχείρησης στην Αλμάτι. Ο αριθμός των νεκρών από τις δυνάμεις ασφαλείας είναι 12. Ένας από τους αξιωματικούς αποκεφαλίζεται. (BBC News) (Al Arabiya)
**Εκρήξεις και πυρά αναφέρονται στην πλατεία Δημοκρατίας στην Αλμάτι. (''The Independent'')
**Η στρατιωτική συμμαχία CSTO εγκρίνει αποστολή με σκοπό την ειρήνευση στο Καζακστάν, σε απάντηση στο σχετικό αίτημα του προέδρου Κασίμ-Τζομάρτ Τοκάγιεφ για στρατιωτική βοήθεια. (Yahoo! News) 
**Δυνάμεις της CSTO υπό ρωσική ηγεσία εισέρχονται στο Καζακστάν προκειμένου να συνδράμουν την κυβέρνηση στην αποκατάσταση της τάξης, σύμφωνα με την εκπρόσωπο του Κρεμλίνου Μαρία Ζαχάροβα. (Al Arabiya) (''The Guardian'')

**Υγεία και περιβάλλον**
*Ένας 79χρονος άνδρας στο Μπάκφαστλι του Ντέβον γίνεται το πρώτο πρόσωπο στο Ηνωμένο Βασίλειο που βρίσκεται θετικό στη γρίπη των πτηνών. (''The Guardian'')

**Αθλητισμός**
*Ο Σέρβος τενίστας και νούμερο ένα στην παγκόσμια κατάταξη Νόβακ Τζόκοβιτς τίθεται υπό κράτηση από τη συνοριοφυλακή της Αυστραλίας και του απαγορεύεται η είσοδος στη χώρα, με το αιτιολογικό ότι δεν κατάφερε να αποδείξει ότι δεν εμβολιάστηκε κατά της COVID-19, γιατί είχε ασθενήσει από κορονοϊό το τελευταίο εξάμηνο. (in.gr)

## 7 Ιανουαρίου
**Πόλεμος και επιθέσεις**
*Καζακική αναταραχή 2022
**Ο πρόεδρος του Καζακστάν Κασίμ-Τζομάρτ Τοκάγιεφ διατάζει τις δυνάμεις ασφαλείας να πυροβολούν και να σκοτώνουν χωρίς προειδοποίηση τους διαδηλωτές σε μια προσπάθεια να τερματιστούν οι τρέχουσες διαδηλώσεις. (Reuters)
**Το ρωσικό υπουργείο Άμυνας αναφέρει ότι Ρώσοι στρατιώτες παρατάχθηκαν στο Καζακστάν και έχουν θέσει υπό τον έλεγχό τους το διεθνές αεροδρόμιο στο Αλμάτι. (Bloomberg) (''The New York Times'')

**Καταστροφές και δυστυχήματα**
*Στη διάρκεια έκρηξης αερίου στην Τσονκίνγκ της Κίνας σκοτώνονται 16 άτομα και τραυματίζονται άλλα 10. (CNN)

**Επιστήμη και τεχνολογία**
*Ερευνητές από το Πανεπιστήμιο της Βέρνης ανακοινώνουν την ανακάλυψη του εκκεντρικού εξωπλανήτη TOI-2257 b, ο οποίος βρίσκεται σε τροχιά κοντά σε έναν ερυθρό νάνο. (Phys.org)

## 8 Ιανουαρίου
**Πόλεμος και επιθέσεις**
*Πόλεμος στο Τιγκράι
**Τουλάχιστον 56 άνθρωποι σκοτώνονται σε αεροπορική επίθεση σε στρατόπεδο της Ντεντεμπίτ στην περιφέρεια Τιγκράι της Αιθιοπίας. (Sky News)
*Τουλάχιστον 200 άτομα σκοτώθηκαν στη διάρκεια επιθέσεων από ομάδες ληστών στο διάστημα από 4 Ιανουαρίου έως τις 6 του ίδιου μήνα στην πολιτεία Ζαμφάρα της βορειοδυτικής Νιγηρίας. (Al Jazeera)

**Καταστροφές και δυστυχήματα**
*Τουλάχιστον 21 άτομα σκοτώνονται σε χιονοθύελλα στην επαρχία Ραβαλπίντι του Πακιστάν. (BBC News)
*Από την κατάρρευση βράχου σε λίμνη στο Καπιτόλιο του Μινάς Ζεράις στη Βραζιλία σκοτώνονται τουλάχιστον επτά άτομα και άλλα 32 τραυματίζονται. (''The Washington Post'')
*Από τη σύγκρουση δύο λεωφορείων στο Νότιο Σινά της Αιγύπτου σκοτώνονται 16 άτομα και άλλα 18 τραυματίζονται.(Reuters)

**Υγεία και περιβάλλον**
*Πανδημία COVID-19
**Ένας Κύπριος επιστήμονας ανιχνεύει μια παραλλαγή του SARS-CoV-2 που ονομάζει "Deltakron", η οποία συνδυάζει γονιδιώματα που βρίσκονται στην παραλλαγή Δέλτα και γενετικές υπογραφές που βρίσκονται στην παραλλαγή Όμικρον. (CNBC)
**Η Ρουμανία επαναφέρει την υποχρεωτική χρήση μάσκας προσώπου σε εξωτερικούς και εσωτερικούς δημόσιους χώρους, μειώνει τις ώρες λειτουργίας και τη χωρητικότητα των μπαρ, των εστιατορίων, των κινηματογράφων, των γυμναστηρίων και των αθλητικών εκδηλώσεων· και επίσης μειώνει την περίοδο καραντίνας, εν μέσω ανησυχίας ότι το επόμενο κύμα COVID-19 θα μπορούσε να κατακλύσει το σύστημα υγείας. (Associated Press)
**Ο αριθμός των επιβεβαιωμένων κρουσμάτων COVID-19 στην Αυστραλία ξεπερνά τις 100.000 για πρώτη φορά από την αρχή της πανδημίας, με τη Βικτώρια να αναφέρει 51.356 νέα κρούσματα τις τελευταίες 24 ώρες μετά τη συμπερίληψη γρήγορων τεστ αντιγόνου ως μέρος του συνολικού αριθμού περιπτώσεων. (RNZ)

## 9 Ιανουαρίου
**Πόλεμος και επιθέσεις**
*Καζακική αναταραχή 2022
**Ο αριθμός των νεκρών από τις διαδηλώσεις στο Καζακστάν αυξάνεται στους 164, συμπεριλαμβανομένων 103 που σκοτώθηκαν στο Αλμάτι. Άλλα 5.135 άτομα συνελήφθησαν. (Al Jazeera)

**Υγεία και περιβάλλον**
*Πανδημία COVID-19
***Ο συνολικός αριθμός των επιβεβαιωμένων κρουσμάτων COVID-19 στην Αφρική υπερβαίνει τα 10 εκατομμύρια. (''Barron's'')
**Η κυβέρνηση της Ελλάδας ανακοινώνει ότι τα πλήρως εμβολιασμένα άτομα που δεν έχουν κάνει την τρίτη δόση του εμβολίου για την COVID-19 για περισσότερους από επτά μήνες θα τους απαγορευτεί η είσοδος σε πολλούς εσωτερικούς χώρους και σε άλλες δραστηριότητες αρχομένης από 1ης Φεβρουαρίου. (''Times of Malta'')

**Διεθνείς σχέσεις**
*Οι χώρες της Δυτικής Αφρικής που συναποτελούν το 15μελές μπλοκ της Οικονομικής Κοινότητας Κρατών Δυτικής Αφρικής (ECOWAS) αίρουν τις διπλωματικές τους σχέσεις με το Μάλι και ανακοινώνουν το κλείσιμο των συνόρων τους και την επιβολή οικονομικών κυρώσεων σε βάρος του Μάλι λόγω της "απαράδεκτης καθυστέρησης" στη διεξαγωγή των επόμενων γενικών εκλογών στη χώρα. (Reuters)

**Καταστροφές και δυστυχήματα**
*Από φωτιά σε 19ώροφο κτήριο στο Μπρονξ της Νέας Υόρκης πεθαίνουν 17 άτομα και άλλα 44 τραυματίζονται. (CNN) (ABC News)

**Τέχνες και πολιτισμός**
*79η απονομή Χρυσών Σφαιρών
**Ο Ο Γιουνγκ Σου κερδίζει Χρυσή Σφαίρα β΄ ανδρικού ρόλου για την τηλεοπτική σειρά *[[Squid Game]]* και γίνεται το πρώτο πρόσωπο από τη Νότια Κορέα που τιμάται με Χρυσή Σφαίρα. (''Korea Times'')
**Η Mj Rodriguez κερδίζει το βραβείο α΄ γυναικείου ρόλου για το ρόλο της στην τηλεοπτική σειρά *[[Pose (τηλεοπτική σειρά)|Pose]]* και γίνεται η πρώτη τρανς ηθοποιός που αποσπά Χρυσή Σφαίρα. (CNN)

## 10 Ιανουαρίου
**Καταστροφές και δυστυχήματα**
*Δέκα άτομα πεθαίνουν σε πλημμύρες στο Ιστ Λόντον της Νότιας Αφρικής και εκατοντάδες άλλοι μένουν άστεγοι. (Reuters)

**Υγεία και περιβάλλον**
*Πανδημία COVID-19
**Η Αυστραλία υπερβαίνει το ένα εκατομμύριο κρούσματα της COVID-19. (Al Jazeera)
**Ο διευθύνων σύμβουλος της Pfizer Αλμπέρ Μπουρλά αναφέρει ότι η εταιρία θα αναπτύξει ένα εμβόλιο κατά της COVID-19 για την παραλλαγή Όμικρον πριν τον Μάρτιο. (CNBC)

**Επιστήμη και τεχνολογία**
*Γιατροί στο Πανεπιστήμιο της Μέριλαντ στη Βαλτιμόρη, πραγματοποιούν με επιτυχία μεταμόσχευση καρδιάς από χοίρο σε άνθρωπο ασθενή για πρώτη φορά στα χρονικά. (ABC News)

**Αθλητισμός**
*Αυστραλιανό Όπεν 2022
**Το Ομοσπονδιακό Δικαστήριο της Αυστραλίας διατάσσει να αφεθεί ελεύθερος ο Σέρβος τενίστας Νόβακ Τζόκοβιτς από το χώρο κράτησης και να του επιτραπεί να αγωνιστεί στο Αυστραλιανό Όπεν προκειμένου να υπερασπιστεί τον τίτλο του, και επίσης διατάσσει την ομοσπονδιακή κυβέρνηση να πληρώσει τα έξοδα για δικηγόρους του Τζόκοβιτς. (BBC News)
*Στο αμερικάνικο ποδόσφαιρο, η ομάδα των Τζόρτζια Μπουλντόγκς νικούν την Αλαμπάμα Κρίμσον Τάιντ κατακτώντας το εθνικό πρωτάθλημα, το πρώτο τους από το 1980.(CBS News)

## 11 Ιανουαρίου
**Υγεία και περιβάλλον**
*Πανδημία COVID-19
**Οι θάνατοι από COVID-19 στην Πολωνία ξεπερνούν τις 100.000, καθιστώντας τη χώρα ως την 15η που σημειώνει το εν λόγω αρνητικό ρεκόρ.
(''The Independent'')

**Πολιτική και εκλογές**
*Ο Πρόεδρος του Ευρωπαϊκού Κοινοβουλίου Νταβίντ Σασόλι πεθαίνει εν ενεργεία στο Αβιάνο της Ιταλίας. Τον διαδέχεται η ευρωβουλευτής από τη Μάλτα Ρομπέρτα Μέτσολα, η οποία γίνεται το πρώτο πρόσωπο από τη Μάλτα στη θέση αυτή. (Politico)

## 12 Ιανουαρίου

**Διεθνείς σχέσεις**
*Το Ισραήλ και το υπουργείο Εξωτερικών της Αργεντινής εκδίδουν χωριστές καταδίκες κατά της παρουσίας του Ιρανού υπουργού Μοχσέν Ρεζάι στην ορκωμοσία του προέδρου της Νικαράγουας Ντανιέλ Ορτέγκα. Ο Ρεζάι καταζητείται από την Αργεντινή για τις υποτιθέμενες διασυνδέσεις του με τη βομβιστική επίθεση σε κτήριο ισραηλινών συμφερόντων του 1994, την τρομοκρατική επίθεση με τα περισσότερα θύματα στην ιστορία της Αργεντινής. (''The Jerusalem Post'')

## 13 Ιανουαρίου
**Καταστροφές και δυστυχήματα**
*Τουλάχιστον 9 άτομα σκοτώνονται και άλλα 50 τραυματίζονται από τον εκτροχιασμό τρένου στην επαρχία Τζαϊλπαγκουρί στη Δυτική Βεγγάλη της Ινδίας. (CNN)
*Έξι άτομα αγνοούνται και άλλα 3 νοσηλεύονται με εγκαύματα έπειτα από έκρηξη και την επακόλουθη φωτιά σε εμπορικό κτήριο στην πρωτεύουσα του Καναδά Οτάβα. (Reuters)

**Υγεία και περιβάλλον**
*Πανδημία COVID-19
**Μια ανεμβολίαστη γυναίκα ηλικίας 77 ετών γίνεται ο πρώτος θάνατος από την παραλλαγή Όμικρον που καταγράφεται στην Ελλάδα. (lifo.gr)
**Το Μπανγκλαντές απαγορεύει όλες τις δημόσιες συγκεντρώσεις, περιορίζει τη χωρητικότητα στις δημόσιες συγκοινωνίες στο 50% και καθιστά υποχρεωτική τη χρήση μάσκας κατά της COVID-19 σε όλους τους δημόσιους χώρους, λόγω της έξαρσης της παραλλαγής Όμικρον. (''The Business Standard'')
**Η Τυνησία επαναφέρει τη νυχτερινή απαγόρευση κυκλοφορίας μεταξύ 10 μ.μ. και 5 π.μ. για τις επόμενες δύο εβδομάδες και διατάζει τη διακοπή όλων των δημόσιων συγκεντρώσεων λόγω των περιστατικών COVID-19 στη χώρα. (France 24)
**Ειδικοί από την Παγκόσμια Οργάνωση Υγείας συνιστούν τη χρήση του φαρμάκου Baricitinib για τη ρευματοειδή αρθρίτιδα για τους σοβαρά ασθενείς με COVID-19 σε συνδυασμό με κορτικοστεροειδή. (''The Times of India'')
*Η πιο θερμή ημέρα στην καταγεγραμμένη ιστορία της Αυστραλίας, καταγράφεται στο Όνσλοου της Δυτικής Αυστραλίας με θερμοκρασία 50,7 βαθμών Κελσίου (123,3° Φαρενάιτ). (The Guardian)

**Νόμος και έγκλημα**
*Πανδημία COVID-19
**Η Γαλλική Γερουσία με ψήφους 249 προς 63, με 26 να ψηφίζουν "παρών", εγκρίνει ένα νομοσχέδιο με το οποίο απαγορεύεται στη Γαλλία η είσοδος σε μπαρ, εστιατόρια και άλλους δημόσιους χώρους και η χρήση των δημοσίων μέσων μεταφοράς για ανεμβολίαστα άτομα. Όμως, το νομοσχέδιο τροποποιείται και αφορά τα άτομα ηλικίας άνω των 18 ετών και θα είναι σε ισχύ μόνο αν οι ασθενείς στα νοσοκομεία υπερβαίνουν τις 10.000 σε όλη τη χώρα. (''The Independent'')
*Λόγω της δίκης του που είναι σε εξέλιξη με κατηγορίες για σεξουαλικά αδικήματα, ο πρίγκιπας Ανδρέας παραδίδει όλους τους βασιλικούς και στρατιωτικούς τίτλους στη βασίλισσα και χάνει τον επίσημο τίτλο "Η Αυτού Υψηλότης". (BBC News)

## 14 Ιανουαρίου
**Καταστροφές**
*Το υποθαλάσσιο ηφαίστειο Χούνγκα Τόνγκα εκρήγνυται, στέλνοντας στον αέρα στάχτη και καπνό σε απόσταση 20 χλμ. Η κυβέρνηση των Τόνγκα εκδίδει προειδοποίηση για τσουνάμι και συμβουλεύει όλους τους κατοίκους των νήσων να αποφεύγουν τις ακτές. (RNZ)

**Επιστήμη και τεχνολογία**
*Γύρω στους 70 κυβερνητικοί ιστότοποι υφίστανται κυβερνοεπιθέσεις. (BBC News)

**Αθλητισμός**
*Αυστραλιανό Όπεν 2022
**Ο Αυστραλός αρμόδιος υπουργός Μετανάστευσης Άλεξ Χοκ, ασκεί χρήση του δικαιώματός του ως υπουργού και, με βάση τον νόμο περί Μεταναστών του 1958, ακυρώνει τη βίζα του Σέρβου άσου του τένις Νόβακ Τζόκοβιτς για "λόγους υγείας και τάξεως". (ABC News Australia)
**Ο Τζόκοβιτς κατηγορείται για παρατυπίες στα ταξιδιωτικά του έγγραφα, αλλά και για το ότι έσπασε την καραντίνα ενώ είχε διαγνωστεί με COVID-19, κάτι που παραδέχθηκε δημοσίως πριν από μερικές ημέρες.(efsyn.gr)

## 15 Ιανουαρίου
**Πόλεμος και επιθέσεις**
*Καζακική αναταραχή 2022
**Ο αριθμός των νεκρών από τις διαδηλώσεις στο Καζακστάν ανέρχεται στους 225, συμπεριλαμβανομένων 19 μελών των δυνάμεων ασφαλείας, σύμφωνα με ανακοίνωση από το γραφείο του Γενικού Εισαγγελέα. (Reuters)

**Καταστροφές**
*Νέα έκρηξη του ηφαίστειου Χούνγκα Τόνγκα προκαλεί τσουνάμι που καταστρέφει σπίτια και εκδίδεται προειδοποίηση τσουνάμι σε όλο τον Ειρηνικό. (''The Sydney Morning Herald'') (''The Guardian'')
*Ο βασιλιάς Τουπόου ΣΤ΄ απομακρύνεται από το Βασιλικό Παλάτι από τις βασιλικές ένοπλες δυνάμεις. (CNN)
**Δύο άτομα πεθαίνουν από ένα μικρό τσουνάμι στη Λαμπαγιέκε του Περού. (Bio-Bio Chile)

**Υγεία και περιβάλλον**
*Πανδημία COVID-19
**Οι πρώτοι 3 επιβεβαιωμένοι θάνατοι στο Ιράν από την παραλλαγή Όμικρον αναφέρονται στις πόλεις Ταμπρίζ, Γιαζντ και Σαχρέκορντ. (CNA) 

**Νόμος και έγκλημα**
*Στο Τέξας ένοπλος που ισχυρίζεται ότι είναι αδερφός του Πακιστανού υπόπτου μέλους της Αλ Κάιντα Αάφια Σιντικί κρατά ομήρους αρκετούς πιστούς στην ισραηλινή συναγωγή του Μπεθ στο Κόλεϊβιλ. Ο ένοπλος αργότερα σκοτώνεται από τα πυρά της αστυνομίας. (''Fort Worth Star-Telegram'') (''Jerusalem Post'')

## 16 Ιανουαρίου

**Πόλεμος και επιθέσεις**
*Σομαλικός εμφύλιος πόλεμος
**Ο εκπρόσωπος της κυβέρνησης της Σομαλίας, Μοχάμεντ Ιμπραήμ Μοαλίμουου, τραυματίζεται σε βομβιστική επίθεση αυτοκτονίας στο Μογκαντίσου. (Al Jazeera)
*Στη Νιγηρία οι αρχές αναφέρουν ότι ένοπλοι σκότωσαν περισσότερους από 50 ανθρώπους, μεταξύ των οποίων δύο στρατιώτες και έναν αστυνομικό, σε επιδρομή σε χωριό στην πολιτεία Κέμπι στα βορειοδυτικά της χώρας. Οι δυνάμεις ασφαλείας αναγκάστηκαν να εγκαταλείψουν την περιοχή, αφήνοντας τους μαχητές να πυρπολήσουν καταστήματα και να απαγάγουν γυναίκες και παιδιά. (Reuters)

**Υγεία και περιβάλλον**
*Πανδημία COVID-19
**Η Ταϊλάνδη αναφέρει τον πρώτο της επιβεβαιωμένο θάνατο από την παραλλαγή Όμικρον. Πρόκειται για μία 86χρονη γυναίκα. (''Bangkok Post'')

**ΜΜΕ**
*Τηλεοπτικές άδειες στο Ηνωμένο Βασίλειο
**Η υπουργός Πολιτισμού Νέιντιν Ντόρις ανακοινώνει ότι ο βρετανικός κρατικός ραδιοτηλεοπτικός οργανισμός BBC θα μεταρρυθμιστεί, με το τέλος τηλεοπτικής άδειας να καταργείται το 2027. Επίσης θα παγώσει η χρηματοδότηση του BBC για τα επόμενα δύο χρόνια. (''The Guardian'')

**Καταστροφές και δυστυχήματα**
*Έκρηξη και τσουνάμι του Χούνγκα Τόνγκα 2022
**Δορυφορικές εικόνες της Χούνγκα Τόνγκα δείχνει ότι το μεγαλύτερο μέρος του νησιού καταστράφηκε από την έκρηξη. (BBC News)
**Η Αυστραλιανή Αμυντική Δύναμη και η Αμυντική Δύναμη της Νέας Ζηλανδίας αποστέλλουν αεροσκάφη για να εκτιμήσουν τις ζημιές στην Τόνγκα καθώς οι επικοινωνίες συνεχίζουν να διακόπτονται στα νησιά του Ειρηνικού. (ABC News Australia) 

**Πολιτική και εκλογές**
*Σερβικό συνταγματικό δημοψήφισμα του 2022
**Οι ψηφοφόροι στη Σερβία εγκρίνουν με ποσοστό 60,3% τις συνταγματικές τροποποιήσεις που εισάγει η κυβέρνηση για το δικαστικό σύστημα.(capital.gr)

**Αθλητισμός**
*Aυστραλιανό Όπεν 2022
**Το Ομοσπονδιακό Δικαστήριο της Αυστραλίας επιβεβαιώνει ότι είναι νόμιμη η ακύρωση της βίζας του τενίστα Νόβακ Τζόκοβιτς από τον υπουργό Μετανάστευσης Άλεξ Χοκ. Ο Τζόκοβιτς αναφέρει ότι θα συνεργαστεί με τις αυστραλιανές αρχές, αν και είναι δυσαρεστημένος για την απόφαση. (ABC News Australia)
***Ο Τζόκοβιτς απελαύνεται από την Αυστραλία και αποκλείεται από το Αυστραλιανό Όπεν. Αντικαταστάτης του είναι ο Ιταλός Σαλβατόρε Καρούζο. (ABC News Australia)

## 17 Ιανουαρίου
**Πόλεμος και επιθέσεις**
*Εμφύλιος πόλεμος στην Υεμένη
**Τρεις άνθρωποι σκοτώνονται σε μια ύποπτη επίθεση με τηλεκατευθυνόμενο drone σε δεξαμενή βενζίνης κοντά σε μεγάλη αποθήκη πετρελαίου κοντά στο Διεθνές Αεροδρόμιο του Άμπου Ντάμπι. Το κίνημα Χούτι αναλαμβάνει την ευθύνη για την επίθεση, λέγοντας ότι εκτόξευσαν "πέντε βαλλιστικούς πυραύλους και μεγάλο αριθμό drones". (''Hindustan Times'')(CNN)

**Τέχνες και πολιτισμός**
*Πρωτεύουσα της Ινδονησίας
**Ο υπουργός Εθνικού Αναπτυξιακού Σχεδιασμού Σουχάρσο Μονοάρφα αποκαλύπτει ότι το όνομα της νέας πρωτεύουσας της Ινδονησίας θα είναι Νουσαντάρα. Nusantara είναι ένας όρος που ήταν γνωστός εδώ και πολύ καιρό για να περιγράψει το ινδονησιακό αρχιπέλαγος. (VOI)
*Σύμφωνα με ανεξάρτητη έρευνα, το άτομο που κατέδωσε την Άννα Φρανκ και την οικογένειά της στους Ναζί το 1944 ήταν πιθανότατα ο συμβολαιογράφος Άρνολντ φαν ντεν Μπεργκ (1886-1950), μέλος του Εβραϊκού Συμβουλίου του Άμστερνταμ. Μετά την προδοσία, που έγινε προκειμένου να σωθεί η οικογένεια του Μπεργκ, οι Φρανκ οδηγήθηκαν σε στρατόπεδα συγκέντρωσης. (BBC News)

**Καταστροφές και δυστυχήματα**
*Τουλάχιστον 26 άνθρωποι σκοτώνονται από έναν σεισμό μεγέθους 5,3 βαθμών της κλίμακας Ρίχτερ στην Καντίς της επαρχίας Μπαντγκίς του Αφγανιστάν. (Al Jazeera)

**Υγεία και περιβάλλον**
*Πανδημία COVID-19
**Η Δανία αναφέρει ρεκόρ 28.780 νέων κρουσμάτων COVID-19 τις τελευταίες 24 ώρες καθώς η χώρα χαλαρώνει πολλούς από τους περιορισμούς κατά της COVID-19. (Reuters)
**Η Ελλάδα αρχίζει να επιβάλλει μηνιαίο πρόστιμο για άτομα ηλικίας άνω των 60 ετών που εξακολουθούν να είναι μη εμβολιασμένα κατά της COVID-19 εν μέσω έξαρσης νέων κρουσμάτων στη χώρα. Το μηνιαίο πρόστιμο ξεκινά αρχικά από 50 € αυτόν τον μήνα και ακολουθεί πρόστιμο 100 ευρώ κάθε μήνα. (NPR)

## 18 Ιανουαρίου

**Καταστροφές και δυστυχήματα**
* Τουλάχιστον 10 άτομα σκοτώνονται σε πλημμύρες στην Ανταναναρίβο, πρωτεύουσα της Μαδαγασκάρης.(Africanews)

**Υγεία και περιβάλλον**
*Πανδημία COVID-19
**Η εταιρεία Merck & Co. και η θυγατρική της Ridgeback Biotherapeutics υπογράφουν συμφωνία με τη UNICEF για τη διανομή έως και 3 εκατομμυρίων παρτίδων του αντι-ιικού χαπιού κατά της COVID-19 molnupiravir σε 100 χώρες με χαμηλά και μεσαία εισοδήματα στο πρώτο μισό της χρονιάς. (Thomson Reuters Foundation) 

## 19 Ιανουαρίου
**Πόλεμος και επιθέσεις**
*Ρωσο-Ουκρανικός Πόλεμος
** Ο Αμερικανός υπουργός Εξωτερικών Άντονι Μπλίνκεν φτάνει στο Κίεβο της Ουκρανίας, σε ένδειξη υποστήριξης προς την Ουκρανία. Κατά τη διάρκεια της μονοήμερης επίσκεψης, ο Μπλίνκεν θα συναντηθεί με τον Ουκρανό πρόεδρο Βολοντίμιρ Ζελένσκι. Η εκπρόσωπος Τύπου του Λευκού Οίκου Τζεν Σάκι είπε χθες ότι «η Ρωσία θα μπορούσε ανά πάσα στιγμή να εξαπολύσει επίθεση στην Ουκρανία» και «Καμία επιλογή δεν είναι εκτός τραπεζιού». (France 24)
**Ο Λιθουανός υπουργός Άμυνας Αρβίντας Ανουσάουσκας προειδοποιεί ότι η παρουσία ρωσικών στρατευμάτων στη Λευκορωσία αποτελεί "άμεση απειλή" για τη χώρα. (Politico.eu)
 
**Καταστροφές και δυστυχήματα**
*Πυρκαγιά σε οίκο ευγηρίας στη Μονκάδα της Βαλένθια στην Ισπανία, αφήνει έξι νεκρούς.(''The Washington Post'') 
*Στη διάρκεια πανικού έπειτα από την εισβολή κακοποιών στο χώρο προσευχής σε υπαίθριο ναό της Εκκλησίας της Πεντηκοστής στη Μονρόβια της Λιβερίας σκοτώνονται 29 άτομα. (BBC News)

**Υγεία και περιβάλλον**
*Πανδημία COVID-19
**Η κυβέρνηση της Τσεχίας με επικεφαλής τον πρωθυπουργό Πετρ Φιάλα ακυρώνει ένα σχέδιο για να καταστήσει υποχρεωτικό τον εμβολιασμό κατά της COVID-19 για τους εργαζόμενους σε βασικά επαγγέλματα και ανθρώπους ηλικίας άνω των 60 ετών, η οποία θα ετίθετο σε ισχύ τον Μάρτιο, παρά την ταχεία εξάπλωση της παραλλαγής Όμικρον. (ABC News)
**Οι Φιλιππίνες αναφέρουν τους δύο πρώτους επιβεβαιωμένους θανάτους που σχετίζονται με την παραλλαγή Omicron σε μη εμβολιασμένους ηλικιωμένους στα 60 τους που έχουν υποκείμενες παθήσεις. (ABS-CBN News)
**Το Κιριμπάτι ανακοινώνει απαγόρευση κυκλοφορίας και υποχρεωτική χρήση μάσκας καθώς βρέθηκαν θετικοί στην COVID-19 συνολικά 36 επιβάτες ναυλωμένης πτήσης από τα Φίτζι κατά την άφιξή τους. Η πτήση ήταν η πρώτη εμπορική και διεθνής που προσγειώθηκε στη χώρα από τον Μάρτιο του 2020. Το Κιριμπάτι άνοιξε ξανά τα σύνορά του στις 10 Ιανουαρίου. (Stuff.co.nz)

**Πολιτική και εκλογές**
*Ο Συντηρητικός Βουλευτής Κρίστιαν Γουέικφορντ προσχωρεί στο αντιπολιτευόμενο Εργατικό Κόμμα λέγοντας ότι ο πρωθυπουργός Μπόρις Τζόνσον είναι "επαίσχυντος". Υπάρχουν αυξανόμενες εκκλήσεις εντός του κυβερνώντος Συντηρητικού Κόμματος προς τον Τζόνσον να παραιτηθεί εν μέσω δημόσιας οργής για το σκάνδαλο "Partygate" που αφορά τη συμμετοχή του πρωθυπουργού σε κορονοπάρτι ενώ το Ηνωμένο Βασίλειο βρισκόταν υπό απαγορευτικό (lockdown). (Reuters)
*Γενικές εκλογές Μπαρμπάντος 2022
**Οι ψηφοφόροι στο Μπαρμπάντος προσέρχονται στις κάλπες για τις πρόωρες βουλευτικές εκλογές, τις πρώτες από τότε που η χώρα έγινε Κοινοβουλευτική δημοκρατία.(usnews.com)

## 20 Ιανουαρίου
**Πόλεμος και επιθέσεις**
*Ρωσο-Ουκρανικός Πόλεμος
** Το αμερικανικό υπουργείο Εξωτερικών εγκρίνει τη διανομή οπλικών συστημάτων αμερικανικής κατασκευής από τις Βαλτικές χώρες στην Ουκρανία, συμπεριλαμβανομένων των πυραύλων FGM-148 Javelin και αντιαεροπορικών FIM-92 Stinger προκειμένου να σταματήσουν την επικείμενη ρωσική επίθεση. (Euractiv)

**Καταστροφές και δυστυχήματα**
*Από έκρηξη φορτηγού έπειτα από τροχαίο που έγινε με σύγκρουσή του με μοτοσυκλέτα στην Απιάτε της Γκάνα σκοτώνονται τουλάχιστον 17 άτομα και άλλα 59 τραυματίζονται. Το φορτηγό μετέφερε εκρηκτικές ύλες σε ορυχείο χρυσού. (Huffington Post)

**Υγεία και περιβάλλον**
*Πανδημία COVID-19
**Η Ιαπωνία αναφέρει ρεκόρ κρουσμάτων COVID-19 για τρίτη συνεχόμενη ημέρα με 46,199 νέα περιστατικά, υπερβαίνοντας τα 2 εκατομμύρια κρούσματα συνολικά. (Nippon.com) 
**Το Αυστριακό Εθνικό Συμβούλιο με ψήφους 137 προς 13 εγκρίνει νομοσχέδιο με το οποίο απαιτείται από τα άτομα ηλικίας άνω των 18 ετών να εμβολιαστούν κατά της COVID-19 σε ισχύ από 1ης Φεβρουαρίου. Η Αυστρία γίνεται η πρώτη χώρα στην Ευρωπαϊκή Ένωση που καθιστά υποχρεωτικό το εμβόλιο για τους 18 και άνω πολίτες. (Reuters)

**Πολιτική και εκλογές**
*Γενικές εκλογές Μπαρμπάντος 2022
**Το Εργατικό Κόμμα της πρωθυπουργού Μία Μότλεϊ κερδίζει δεύτερη συνεχή και σαρωτική νίκη, καταλαμβάνοντας και τις 30 έδρες της Συνέλευσης.

**Επιστήμη και τεχνολογία**
*Η 19χρονη Βελγο-Βρετανή πιλότος Ζάρα Ράδερφορντ επιστρέφει στο Κορτράικ του Βελγίου έχοντας ολοκληρώσει έπειτα από πέντε μήνες την πτήση της και γίνεται η νεότερη σε ηλικία γυναίκα που πραγματοποιεί μόνη της το γύρο του κόσμου με αεροπλάνο. (CNN)

## 21 Ιανουαρίου
**Πόλεμος και επιθέσεις**
*Εμφύλιος πόλεμος στην Υεμένη
**Σε αεροπορική επιδρομή της σαουδαραβικής αεροπορίας σε φυλακή στη Σαάντα της Υεμένης, σκοτώνονται τουλάχιστον 100 άνθρωποι και τραυματίζονται περισσότεροι από 200. Οι Γιατροί Χωρίς Σύνορα αναφέρουν περισσότερα από 200 θύματα. Τα Ηνωμένα Έθνη καταδικάζουν την επίθεση. (Dawn) /middleeast/yemen-detention-strike-internet-outage-intl/index.html (CNN) (BBC News)
***Τρία παιδιά σκοτώνονται όταν πύραυλος χτυπά το λιμάνι της πόλης Αλ Χουντάιντα. (Sky News)
*Συριακός εμφύλιος πόλεμος
**Μαχητές του ΙΚΙΛ μαχητές επιτίθενται σε φυλακή Αλ Σινάα στην πόλη Αλ Χασάκα της Συρίας, απελευθερώνοντας κρατούμενους και οδηγώντας σε συγκρούσεις κατά τις οποίες σκοτώνονται 67 άτομα. (SOHR)

**Υγεία και περιβάλλον**
*Πανδημία COVID-19
** Το Μπανγκλαντές κλείνει σχολεία, πανεπιστήμια και άλλα εκπαιδευτικά ιδρύματα μέχρι τις 6 Φεβρουαρίου και απαγορεύει κοινωνικές, πολιτικές, θρησκευτικές και κρατικές εκδηλώσεις περισσότερων από 100 ατόμων εν μέσω της εξάπλωσης της παραλλαγής Όμικρον. (''The Daily Star'')
**Εμβόλιο για την COVID-19
***Ο Παγκόσμιος Οργανισμός Υγείας συνιστά τη χρήση του εμβολίου των Pfizer–BioNTech κατά της COVID-19 για παιδιά ηλικίας μεταξύ 5 και 11 ετών. (Reuters)

**Νόμος και έγκλημα**
*Το Γαλλικό Συνταγματικό Συμβούλιο εγκρίνει υπό όρους έναν νέο νόμο για την έγκριση του εμβολίου COVID-19 που θα απαιτούσε από άτομα ηλικίας άνω των 16 ετών να είναι πλήρως εμβολιασμένα προκειμένου να εισέλθουν σε δημόσιους χώρους και να χρησιμοποιήσουν μέσα μαζικής μεταφοράς ενδοπεριφερειακά, αλλά απορρίπτει την υποχρεωτική χρήση του πιστοποιητικού εμβολιασμού για πολιτικές συγκεντρώσεις. Το νέο πιστοποιητικό εμβολιασμού θα τεθεί σε ισχύ στις 24 Ιανουαρίου. (France 24 ) 

## 22 Ιανουαρίου
**Υγεία και περιβάλλον**
*Πανδημία COVID-19
**Επιβεβαιώνονται δύο πρώτοι επιβεβαιωμένοι θάνατοι στην Ινδονησία από την παραλλαγή Όμικρον. (CNN Indonesia)
**Η Σινγκαπούρη αναφέρει τον πρώτο επιβεβαιωμένο νεκρό της από την παραλλαγή Όμικρον σε μία ανεμβολίαστη γυναίκα 92 ετών. (''The Straits Times'')
**Τα περιστατικά COVID-19 στη Ρουμανία ξεπερνούν τα 2 εκατομμύρια. (Digi24)

## 23 Ιανουαρίου
**Πόλεμος και επιθέσεις**
*Πόλεμος του Μαλί
**Σε επίθεση με όλμο σκοτώνεται ένας Γάλλος στρατιώτης σε στρατόπεδο της Γκαό στο βόρειο Μαλί. (France 24)

**Καταστροφές και δυστυχήματα**
*Τουλάχιστον 16 άτομα πεθαίνουν και άλλα 8 τραυματίζονται από πυρκαγιά που προκλήθηκε από πυροτεχνήματα σε νυχτερινό κλαμπ της Γιαουντέ, πρωτεύουσας του Καμερούν. (Al Jazeera)

**Πολιτική και εκλογές**
*Ο Πρόεδρος της Αρμενίας Αρμέν Σαρκισιάν παραιτείται με το αιτιολογικό ότι το Σύνταγμα δεν του δίνει αρκετή επιρροή στη διαδικασία λήψης αποφάσεων για τη χώρα του. (Reuters)

## 24 Ιανουαρίου
**Πόλεμος και επιθέσεις**
*Ρωσο-Ουκρανικός Πόλεμος
**Το Ηνωμένο Βασίλειο αρχίζει να αποσύρει το προσωπικό του από την πρεσβεία του στο Κίεβο, εν μέσω φόβων για επικείμενη ρωσική εισβολή στην Ουκρανία. (''The Guardian'')
*Πραξικόπημα στην Μπουρκίνα Φάσο του 2022
**Στρατιώτες συλλαμβάνουν τον πρόεδρο Ρος Μαρκ Κριστιάν Καμπορέ εν μέσω αναφορών για πυρά που ακούγονται στη διάρκεια της νύχτας στην πρωτεύουσα Ουαγκαντουγκού. Η πρόσβαση στο διαδίκτυο έχει καταστραφεί σε ολόκληρη τη χώρα. Είναι το τέταρτο πραξικόπημα που εκδηλώνεται σε χώρα της Δυτικής Αφρικής τον τελευταίο χρόνο.(BBC News)
*Σε επεισόδιο με μαζικούς πυροβολισμούς στο Πανεπιστήμιο της Χαϊδελβέργης στην ομώνυμη πόλη του κρατιδίου Βάδη-Βιρτεμβέργη της Γερμανίας αναφέρονται πολλοί τραυματίες. Μια γυναίκα σκοτώνεται και άλλα τρία άτομα τραυματίζονται και τελικά ο δράστης αυτοκτονεί. (''Evening Standard'')

**Καταστροφές και δυστυχήματα**
* Η τροπική καταιγίδα Άνα σκοτώνει 23 άτομα στη Μαδαγασκάρη. (Bloomberg)
* Οκτώ άτομα σκοτώνονται από ποδοπατήματα πλήθους στη Γιαουντέ του Καμερούν. (CNN)
* Από πυρκαγιά σε νυχτερινό κέντρο της πόλης Σορόνγκ της Ινδονησίας, έπειτα από καυγά, πεθαίνουν τουλάχιστον 18 άτομα. (AFP μέσω France24)

**Πολιτική και εκλογές**
* Ιταλική προεδρική εκλογή 2022
** Αρχίζει η διαδικασία για την εκλογή του Προέδρου της Ιταλικής Δημοκρατίας. (ANSA)
**Στον πρώτο γύρο της ψηφοφορίας, τα δύο τρίτα των εκλεκτόρων ψηφίζουν λευκό. (Euronews)

**Επιστήμη και τεχνολογία**
*Το Διαστημικό Τηλεσκόπιο Τζέιμς Γουέμπ, μια συνεργασία μεταξύ της NASA, του Ευρωπαϊκού Οργανισμού Διαστήματος και της Καναδικής Διαστημικής Υπηρεσίας, μπαίνει με επιτυχία σε τροχιά στον προορισμό του, στο σημείο Λαγκράνζ μεταξύ Ηλίου-Γης (L2). (AFP μέσω ''Manila Standard'')

## 25 Ιανουαρίου
**Τέχνες και πολιτισμός**
*Η κυβέρνηση της Αυστραλίας ανακοινώνει ότι αγόρασε τα πνευματικά δικαιώματα για τη δημόσια χρήση της σημαίας των Αβορίγινων από το σχεδιαστή της, τον Χάρολντ Τόμας, αντί του ποσού των 14 εκατ. δολαρίων. (AFP μέσω France24)

**Καταστροφές και δυστυχήματα**
*Εκατομμύρια ατόμων μένουν χωρίς ηλεκτρισμό έπειτα από εκτεταμένη διακοπή ρεύματος σε Καζακστάν, Κιργιζία και Ουζμπεκιστάν. (Al Jazeera)

**Νόμος και έγκλημα**
*Σε επεισόδια που σημειώνονται σε φυλακή της μεξικανικής πολιτείας Κολίμα σκοτώνονται εννέα κρατούμενοι και τραυματίζονται άλλοι επτά.
(ABC News)

## 26 Ιανουαρίου

**Δίκαιο και έγκλημα**
*Δικαιώματα ΛΟΑΤ στη Γαλλία
**Η Εθνοσυνέλευση αποφασίζει την ποινικοποίηση της θεραπείας μετατροπής, με τους παραβάτες να αντιμετωπίζουν ποινή φυλάκισης τριών ετών και πρόστιμα έως 45.000 €. Το νομοσχέδιο θα σταλεί τώρα στον πρόεδρο Εμμανουέλ Μακρόν για να υπογραφεί ώστε να καταστεί νόμος του κράτους. (BBC News)

## 27 Ιανουαρίου
**Πόλεμος και επιθέσεις**
**Ρωσο-Ουκρανικός Πόλεμος
**Οι ΗΠΑ απορρίπτουν τη ρωσική αξίωση να εμποδιστεί η Ουκρανία από το να γίνει μέλος του NATO. (BBC News)
*Πέντε άτομα σκοτώνονται και άλλα πέντε τραυματίζονται σε επεισόδιο με μαζικούς πυροβολισμούς σε εργοστάσιο στη Γιουζμάς στο Ντνίπρο της Ουκρανίας, μετά τα πυρά που ανοίγει εναντίον τους ένας Ουκρανός εθνοφύλακας. (''The Straits Times'')
*Δύο πολίτες σκοτώνονται και άλλοι 21 τραυματίζονται κοντά στα σύνορα Κιργιζίας και Τατζικιστάν έπειτα από μάχη μεταξύ στρατιωτών από τις δύο χώρες. (Al Jazeera)

**Υγεία και περιβάλλον**
*Πανδημία COVID-19
**Αίρονται οι περιορισμοί του Σχεδίου Β στην Αγγλία, συμπεριλαβανομένης της υποχρεωτικής χρήσης μάσκας στις δημόσιες συγκοινωνίες και στα καταστήματα αι της χρήσης πιστοποιητικών για το NHS σε περίπτωση μεγάλων συγκεντρώσεων. (Sky News)

**Πολιτική και εκλογές**
*Η Σιομάρα Κάστρο ορκίζεται επίσημα ως η 56η Πρόεδρος της Ονδούρας και γίνεται η πρώτη γυναίκα πρόεδρος στη χώρα. (AFP μέσω NDTV)

## 28 Ιανουαρίου
**Πόλεμος και επιθέσεις**
*Ρωσο-Ουκρανική κρίση 2021–2022
**Ο Λευκορώσος πρόεδρος Αλεξάντερ Λουκασένκο αναφέρει ότι η Λευκορωσία μπορεί να πάει σε πόλεμο εάν αυτή ή η Ρωσία δεχθούν επίθεση. Ο Λουκασένκο επιμένει επίσης ότι η χώρα του δεν θέλει να πολεμήσει με την Ουκρανία. (Politico EU)
*Δέκα Πακιστανοί στρατιώτες σκοτώνονται σε επίθεση ανταρτών στην περιφέρεια Κετς του Μπαλοχιστάν, στο Πακιστάν. Το αποσχιστικό Μέτωπο Απελευθέρωσης των Μπαλούχων αναλαμβάνει την ευθύνη για την επίθεση. Ο στρατός λέει ότι σκότωσε έναν από τους επιτιθέμενους και συνέλαβε άλλους τρεις σε επιχείρηση εκκαθάρισης. (Reuters)

**Διεθνείς σχέσεις**
*πραξικόπημα του 2022 στην Μπουρκίνα Φάσο
**Οι ηγέτες της Οικονομικής Κοινότητας των Κρατών της Δυτικής Αφρικής συμφωνούν να αναστείλουν την ένταξη της Μπουρκίνα Φάσο στο μπλοκ ως απάντηση στο πραξικόπημα. (AFP μέσω RFI) 

## 29 Ιανουαρίου
**Πόλεμος και επιθέσεις**
*Ρωσο-Ουκρανική κρίση 2021–2022
**Η Γαλλία ανακοινώνει ότι θα αναπτύξει «πολλές εκατοντάδες» στρατεύματα στη Ρουμανία προκειμένου να υποστηρίξει την ανατολική πλευρά του ΝΑΤΟ εν μέσω εντάσεων με τη Ρωσία.(''Times of India'')

**Καταστροφές και δυστυχήματα**
*Η καταιγίδα Μαλίκ πλήττει τις Βρετανικές Νήσους, σκοτώνοντας δύο ανθρώπους και προκαλώντας εκτεταμένες ζημιές στη Σκωτία και τη Βόρεια Αγγλία.(''The Independent'')

**Νόμος και έγκλημα**
*Οι συμμετέχοντες στο Κονβόι της Ελευθερίας, φτάνουν στην Οτάβα του Οντάριο του Καναδά για να διαμαρτυρηθούν για τον υποχρεωτικό εμβολιασμό και άλλους περιορισμούς δημόσιας υγείας που επιβλήθηκαν κατά τη διάρκεια της πανδημίας COVID-19.(CTV News Ottawa)

**Πολιτική και εκλογές**
*Ιταλική προεδρική εκλογή 2022
**Έπειτα από επτά άκαρπες ψηφοφορίες, ο Σέρτζιο Ματαρέλα εκλέγεται για δεύτερη θητεία Πρόεδρος της Ιταλίας στην όγδοη ψηφοφορία.(ANSA)
 
**Αθλητισμός**
*Αυστραλιανό Όπεν 2022
**Η Αυστραλή τενίστρια Άσλι Μπάρτι νικάει την Αμερικανίδα Ντάνιελ Κόλινς σε δύο σετ, 6–3, 7–6, (7–2) για να κερδίσει τον τίτλο του μονού γυναικών στο Αυστραλιανό Όπεν. Η Μπάρτι γίνεται η πρώτη τενίστρια που κερδίζει τον τίτλο μέσα στην έδρα της μετά την Κρις Ο' Νιλ το 1978.(AFP μέσω France24)

## 30 Ιανουαρίου
**Καταστροφές και δυστυχήματα**
*Σε τροχαίο δυστύχημα με εμπλοκή πολλών οχημάτων στο Βόρειο Λας Βέγκας στη Νεβάδα των ΗΠΑ σκοτώνονται εννέα άτομα και τραυματίζονται άλλα έξι. (''Las Vegas Review-Journal'')

**Διεθνείς σχέσεις**
*Η Βόρεια Κορέα εκτοξεύει έναν βαλλιστικό πύραυλο μέσου βεληνεκούς (IRBM) Hwasong-12 από την επαρχία Τσαγκάνγκ. Ο πύραυλος έφτασε σε ύψος 2.000 χλμ. πριν προσγειωθεί στη Θάλασσα της Ιαπωνίας. Είναι η πρώτη εκτόξευση IRBM από τη Βόρειας Κορέα από το 2017. Το Εθνικό Συμβούλιο Ασφαλείας της Νότιας Κορέας πραγματοποιεί έκτακτη συνεδρίαση ως απάντηση στην εκτόξευση. (BBC News) 

**Πολιτική και εκλογές**
*Πορτογαλικές βουλευτικές εκλογές 2022
**Οι ψηφοφόροι στην Πορτογαλία κατευθύνονται στις κάλπες για τις πρόωρες βουλευτικές εκλογές. (Reuters)

**Αθλητισμός**
*Αυστραλιανό Όπεν 2022
**Ο Ισπανός τενίστας Ραφαέλ Ναδάλ επικρατεί του Ρώσου Ντανιίλ Μεντβέντεβ σε πέντε σετ και κερδίζει τον τίτλο στο μονό ανδρών στο Αυστραλιανό Όπεν. Η νίκη είναι ο 21ος τίτλος Γκραν Σλαμ για τον Ναδάλ, που αποτελεί ρεκόρ όλων των εποχών. (''The Guardian'')
*Ευρωπαϊκό πρωτάθλημα χειροσφαίρισης ανδρών 2022
**Η Σουηδία νικά την Ισπανία με 27–26 στους τελικούς και στέφεται πρωταθλήτρια Ευρώπης, στον πρώτο της σημαντικό τίτλο από το 2002. (Olympics)

## 31 Ιανουαρίου
**Καταστροφές και δυστυχήματα**
*Πλημμύρες και κατολισθήσεις που προκαλούνται από καταρρακτώδεις βροχές σκοτώνουν τουλάχιστον 19 ανθρώπους και αφήνουν εκατοντάδες άλλους άστεγους στην πολιτεία Σάο Πάολο της Βραζιλίας. Αυτό ανεβάζει τον συνολικό αριθμό των νεκρών από τις πλημμύρες στη χώρα σε περισσότερους από 50 ανθρώπους από την έναρξη της περιόδου των βροχών. (BBC News)

**Διεθνείς σχέσεις**
*Πραξικόπημα του 2022 στην Μπουρκίνα Φάσο
**Η Αφρικανική Ένωση θέτει εκτός των κόλπων της την Μπουρκίνα Φάσο ως απάντηση στο πραξικόπημα της περασμένης εβδομάδας. (Reuters)

**Νόμος και έγκλημα**
*Δύο Γερμανοί αστυνομικοί πυροβολούνται κατά τη διάρκεια συνηθισμένου ελέγχου στην κυκλοφορία κοντά στο Κούζελ στο κρατίδιο Ρηνανία-Παλατινάτο. (BBC News)

**Πολιτική και εκλογές**
*Partygate
**Δημοσιεύονται τα αρχικά ευρήματα μιας αναφοράς από την ανώτερη δημόσια υπάλληλο Σου Γκρέι σχετικά με ισχυρισμούς περί παραβίασης κανόνων κατά τη διάρκεια του απαγορευτικού για την COVID-19 στην πρωθυπουργική κατοικία. (BBC News)
*Η Περουβιανή πρωθυπουργός Μίρθα Βάσκες παραιτείται εν μέσω ανασχηματισμού της κυβέρνησης από τον πρόεδρο Πέδρο Καστίγιο. (Bloomberg)

01